திரு அப்பாதுரை அவர்களெழுதி இருந்த சில வரிகளை நான் கையாண்டிருக்கிறேன் அவை மீண்டும் இங்கு நம்மால் ஏன் இந்த அடிமை மனப் போக்கிலிருந்து மீள முடிவதில்லை அடிமைத்தனம் என்பதை அவர் இவ்வாறு விளக்க முயன்றிருக்கிறார் அடிமைத்தனம் என்பது.. ஏன் செய்கிறோம் என்றச் சிந்தனையில்லாமல் ஒரு செயலில் திரும்பத் திரும்ப ஈடுபடுவது.. ஒரு விருப்பத்தை நிறைவேற்றினால் அதிகாரமுள்ளவர் மனமிரங்கி ஏதாவது பலன் வழங்குவார்கள் என்றக் கீழ்த்தட்டு எதிர்பார்ப்பே அடிமைத்தனமாகும் தன்னிச்சையான எண்ணம் செயல் போன்ற சுதந்திர வெளிப்பாடுகளை இனம்புரியாத காரணங்களுக்காக அடக்கியோ ஒடுக்கியோ வைக்கும் மனநிலை.. இதற்கெல்லாம் தீர்வாக நான் நம்மக்கள் கல்விஅறிவு பெற்றிருந்தால் அதுதானே முன்பெல்லாம் மறுக்கப்பட்டவை சுயமாக சிந்திப்பார்கள் அந்த சிந்தனையின் வெளிப்பாடாக சமுதாயத்தில் மாற்றங்கள் நிகழலாம் என்று எண்ணினேன் அதற்காக எல்லோருக்கும் கல்வி அதிலும் சமகல்வி அதுவும் இலவசமாகஎல்லோருக்கும் வழங்கப் படவேண்டும் என்றெல்லாம் எழுதி இருக்கிறேன் இலவசக் கல்வி என்பது கட்டாயமாக்கப் படவேண்டும் ஏழை பணக்காரன் என்னும் வித்தியாசமில்லாமல் இலவச உணவு சீருடை உட்பட வழங்கப்படவேண்டும் என்றும் நம்புகிறேன் அந்த சூழ்நிலையில் வளரும் சிறார் உண்மையிலேயே பிறப்பொக்கும் என்று எண்ணத் துவங்குவர் நாளாவட்டதில் எல்லோரும் சமம் என்று எண்ணத் துவங்குவர் வாழ்க்கையில் வாய்ப்புகளும்சமமாக இருந்தால் பேதங்களொழியும் என்று நம்புகிறேன் இன்னொரு விஷயம் பொருளாதார சுதந்திரம் மிகவும் முக்கியமானது நீங்கள் ஒன்றைக் கவனித்திருக்கலாம் நகரங்களில் இந்த மாதிரியான பேதங்கள் அதிகமாக தெரிவதில்லை என் கிராமம் பாலக்காட்டில் உள்ள கோவிந்தராஜபுரம் என்பதாகும் அங்கு நான் என் சிறுவயதில் ஓராண்டுகாலம் இருந்திருக்கிறேன் வீட்டின் கடைக் கோடியில் கக்கூஸ் இருக்கும் இரண்டு மலத் தொட்டிகளையும் தாழ்ந்தசாதிக்காரர் ஒருவர் வந்து மலத்தை அள்ளிப் போட்டு எடுத்துச் செல்வார் அவருக்கு வருவதற்கென்றே பின் புறம் அகலம் குறைந்த வழி இருந்தது சந்தின் கோடியிலிருந்து அவர் கொடுப்பார் தம்புரான் தம்புராட்டிகளே ஞான் வருந்னு என்று குரல் கொடுப்பார் பிறகு வந்து சுத்தம் செய்து போவார் அவர்களுக்கெல்லாம் கிராம வீதிகளில் வரத் தடை என்றிருந்தது இதெல்லாம் சுமார் எழுபது வருடங்களுக்கு முன் சாதாரணமாக நிகந்தது சில ஆண்டுகளுக்கு முன் என் வாரிசுகளுக்கு அவர்கள் ஊரையும் வேரையும் காட்டப் போயிருந்தேன் இப்போது பெரியமாற்றம் வந்திருக்கிறது யாருக்குத் தெருவில் போகத் தடை இருந்ததோ அவர்களில் சிலர் கிராமத்திலேயே வீடு வாங்கி வசிக்கிறார்கள் இந்த மாற்றம் நிகழ அரை நூறாண்டுக்கும் மேலாகி இருக்கிறது இதேபோல் தமிழ் நாட்டிலும் அக்கிரகாரங்களில் பிற சாதியினர் இடம் வாங்கி வசிக்கிறார்கள் என்று அப்பாதுரையின் பதிவு ஒன்றில் வாசித்த நினைவு ஏன் நாங்கள்சென்னையில் என் சிறுவயதில் எனக்கு சுமார் ஐந்து வயதிருக்கலாம் பைக்ராஃப்ட்ஸ் ரோட் க்ராசில் எங்கள்வீடு இருந்ததாக நினைவு தெருவின் கடை ஓரத்தில் கீழ் சாதியினர் வசிக்க என்று சேரி இருந்த நினைவு ஆனால் இப்போது அதெல்லாம் வெறும் நினைவுகளாகி விட்டது பொருளாதார மேம்பாடு வர்க்கபேதங்களை ஒழிக்கும் அல்லது நாளாவட்டத்தில் குறைக்க வழிவகுக்கும் அதற்கு கல்வி அறிவு அடிகோலும் என்று நினைக்கிறேன் இதில் ஒரு சாராரைக் குறை சொல்வதை விடகாரணங்களைக் கண்டறிந்து நீக்குவதே சிறப்பாக இருக்கும் ஆனாலும் அந்த மாற்றங்கள்வர முதலில் மனம்வேண்டும் சிந்தனைச் சுதந்திரம்வேண்டும் ஆனால் இம்மாதிரியான மாற்றங்களை வளர விடாமல் இருக்க மதத் தலைவர்கள் கூறுவதை சிந்தனை ஏதும் செய்யாமல் பின்பற்றுகிறார்களென்பது வருத்தம் தருகிறது ஒரு படி மேலே போய் இம்மாதிரியான வர்க்கபேதங்கள் சரி என்னும் விதத்திலும் வாதங்கள்வைக்கப் படுகின்றன யோசித்துப் பார்த்தால் நம் தேசத்திலும்கூட பழைய வர்ண தர்மங்களில் பிடிப்புக்குறைந்துபோய் எல்லாம் ஒன்றாகிவிட வேண்டும் என்ற அபிப்ராயம் வந்தபிற்பாடுதான் மத உணர்ச்சி குன்றி நாஸ்திகம் அதிகமாகியிருக்கிறது என்று தெரிகிறது என்பதற்கு இன்னொரு வியாக்கியானம் இதோ பல்வேறு சாதிகள் தேவை என்பதுபோல் தெரியும் கருத்து ஏகப்பட்ட சுல்லிக் கட்டைகளை சேர்த்துப் பிடித்து ஒரு கட்டாகக் கட்டுவதுஎன்றால் அது சிரம சாத்தியமான காரியம்.